b'\n_START_ARTICLE_\nEmil Druncea\n_START_SECTION_\nIntroducere\n_START_PARAGRAPH_\nEmil Druncea valorific\xc4\x83 fiecare experien\xc8\x9b\xc4\x83 uman\xc4\x83, convertind-o \xc3\xaentr-un perpetuum mobile al ac\xc8\x9biunilor viitoare, valoriz\xc3\xa2nd fiecare clip\xc4\x83 printr-o tr\xc4\x83ire intens\xc4\x83 \xc8\x99i revelatoare. Unele dintre poemele sale amintesc de concentratele haikuuri care - prin arhicunoscuta lor fine\xc8\x9be - exprim\xc4\x83 ceea ce altfel nu poate fi exprimat. Accept\xc4\x83 cuv\xc3\xa2ntul ca pe un dar, ridic\xc3\xa2nd \xe2\x80\x93 apoi - pas cu pas, marmoreele trepte (versurile) ce duc spre patria tacit murmurat\xc4\x83 - sufletul._NEWLINE_Gheorghe A. StroiaMembru corespondent al Academiei Rom\xc3\xa2no-Americane de Arte \xc8\x99i \xc8\x98tiin\xc8\x9be ARA_NEWLINE_EMILISM_NEWLINE__NEWLINE_Emilismul este filozofia simpl\xc4\x83 a iubirii \xc3\xaen vremuri tulburi \xc3\xaen care prea mul\xc8\x9bi oameni \xc8\x99i-au pierdut reperul. Abordare minimalist\xc4\x83, folosind teme comune, \xc3\xaentr-un stil laconic, astfel \xc3\xaenc\xc3\xa2t cititorul s\xc4\x83 \xc3\xaen\xc8\x9beleag\xc4\x83, apoi \xe2\x80\x9ds\xc4\x83 \xc3\xaen\xc8\x9beleag\xc4\x83\xe2\x80\x9d \xc8\x99i s\xc4\x83 contribuie la cre\xc8\x99terea iubirii.\n_START_SECTION_\nBiografie\n_START_PARAGRAPH_\nEmil DRUNCEA este pseudonimul literar al lui Enache DRUNCEA, c\xc4\x83l\xc4\x83tor pe valul literelor, n\xc4\x83scut la data de 2 februarie 1951, \xc3\xaen or\xc4\x83\xc8\x99elul Fete\xc8\x99ti din jude\xc8\x9bul Ialomi\xc8\x9ba, ca fiu al Linei \xc8\x99i al lui Stan Druncea. Aici \xc8\x99i-a petrecut clipa de vis a copil\xc4\x83riei f\xc4\x83r\xc4\x83 griji. Tot \xc3\xaen Fete\xc8\x99ti a absolvit cursurile primare \xc8\x99i pe cele gimnaziale. _NEWLINE__NEWLINE_\xc3\x8en perioada 1966 \xe2\x80\x93 1970 a urmat cursurile Liceului Agricol Vintil\xc4\x83 Br\xc4\x83tianu din localitatea Dragomire\xc8\x99ti Vale apar\xc8\x9bin\xc4\x83toare jude\xc8\x9bului Ilfov. Mai t\xc3\xa2rziu, peste aproape dou\xc4\x83 decenii, \xc3\xaentre 1986 \xe2\x80\x93 1987, a urmat Cursurile postliceale de specializare \xc3\xaen Organizarea \xc8\x99i normarea muncii din cadrul Ministerului Construc\xc8\x9biilor. _NEWLINE__NEWLINE_Primii pa\xc8\x99i \xc3\xaen frumoasa lume a literelor rom\xc3\xa2ne\xc8\x99ti au fost f\xc4\x83cu\xc8\x9bi \xc3\xaen anul 1982, c\xc3\xa2nd revista Arcadia, care ap\xc4\x83rea \xc3\xaen jude\xc8\x9bul Ialomi\xc8\x9ba, i-a publicat \xc3\xaen paginile sale c\xc3\xa2teva versuri. Evenimentul debutului editorial s-a produs cu volumul de memorii Ion Vlad \xe2\x80\x93 sculptor. 1920 \xe2\x80\x93 1992, lansat \xc3\xaen libr\xc4\x83rii \xc3\xaen 1992. _NEWLINE__NEWLINE_Emil Druncea scrie \xc3\xaendeob\xc8\x99te poezie. O poezie c\xc4\x83reia i-a imprimat un stil propriu, cunoscut drept stil Emilist.'